open-index/open-wikipedia-markdown huggingface dataset:
Peltierov článok

thumb|250px|Peltierov článok
**Peltierov článok** je elektronický stavebný prvok, ktorý pri pretekaní elektrického prúdu vyvinie rozdielne teploty na stykových plochách dvoch vodičov (jedna plocha sa schladí a druhá sa zohreje, tzv. Peltierov jav), alebo opačne, pri dodaní rozdielnych teplôt vzniká elektrický prúd (tzv. Seebeckov jav).

Peltierov článok je tvorený spojením dvoch rôznych vodičov alebo polovodičov. Na spoji vzniká kontaktné napätie U, ktoré závisí od spojených materiálov. Ak spojom prechádza prúd I v smere napätia U, je výkon elektrického prúdu P=U.I > 0 . Spoj sa zohrieva a odovzdáva teplo do okolitého prostredia. Ak sa zmení smer prechádzajúceho prúdu, výkon P= -U.I < 0 a spoj sa chladí. Spoj odoberá teplo zo svojho okolia.

Peltierov jav, objavil v roku 1834 Jean C. Peltier. Nedostatkom je, že majú väčšinou veľkú spotrebu energie a samy vyžarujú veľa tepla, takže je potrebný vyšší chladiaci výkon, ako vyžaduje samotné chladené zariadenie.

Článok má dve strany, z ktorých po pripojení elektrického prúdu jedna strana hreje a druhá chladí. Zariadenie pracuje s relatívne nízkou účinnosťou, väčšinou je to v pomere (ohrievací/chladiaci výkon) 1,5 až 2,5, pri nulovom rozdiele teplôt. Čím sa rozdiel teplôt zväčšuje, tým sa zväčšuje i tento pomer a znižuje sa účinnosť.

Peltierove články sa vyrábajú v rôznych veľkostiach a parametroch:
*Rozmery - (štvorec, obdĺžnik) 10x10 až 60x60 mm, hrúbka asi 3 až 6 mm
*Maximálny chladiaci výkon - desatiny wattu až stovky wattov
*Maximálny rozdiel teplôt 60 až 110 °C (napr. ak teplý koniec má 30°C, na studenom  dosiahneme -30 až -45 °C)
*Cena - od 1€ do pár desiatok eur.

## Výhody Peltierovho článku
*malé rozmery
*ľahká regulácia
*absolútne tichá činnosť (žiadne pohyblivé diely)
*dlhá životnosť (teoreticky neobmedzená)
*možnosť usmerniť chladenie na malú plochu (napr. 10x10 mm preparát na podložnom sklíčku mikroskopu)

## Nevýhody
*Vyššia cena v prípade potreby veľkého chladiaceho výkonu
*Nižšia účinnosť v porovnaní s kompresorovým chladením

Peltierove články sa používajú hlavne pre malorozmerné chladenie (nízke chladiace výkony, malé rozmery zariadenia) v autochladničkách, v kamerách / fotoaparátoch s chladeným snímačom, v počítačovej technike a elektrotechnike.

## Pozri aj
*Termočlánok
*Chladič

Kategória:Elektrotechnika
Kategória:Fyzikálne javy
Kategória:Chladiace zariadenia
Peltierov jav

**Peltierov jav** je fyzikálny jav, pri ktorom sa miesto styku dvoch kovov alebo polovodičov pri prechode elektrického prúdu zohrieva alebo ochladzuje (závisí na smere prúdu). Je opakom Seebeckovho javu; spolu s ním tvorí tzv. termoelektrický jav.

Tento jav sa často využíva pri výrobe chladiacich článkov.

Kategória:Fyzikálne javy
Kategória:Eponymické termíny vo fyzike
Lunárny kalendár

**Lunárny kalendár** je kalendár, teda spôsob cyklického počítania času, ktorý sa zakladá na pozorovaní mesačných cyklov. Používa ho dodnes napríklad islamský kalendár. 

Pretože pre pozorovateľa zo Zeme trvá jeden mesačný cyklus, t. j. najčastejšie od novu do novu, približne 29,5 dní (presne 29,530588 dní, pozri synodický mesiac), trvá toľko aj jeden kalendárny mesiac. Začiatok nového mesiaca sa dá presne vypočítať, avšak staré kalendáre boli založené na pozorovaní a mesiac začínal obyčajne vtedy, keď bol pri západe slnka spozorovaný prvý kosák nového mesiaca. Táto prax zostala v niektorých lunárnych kalendároch, napr. v islamskom, dodnes. 

Lunárny rok zodpovedá približne roku solárnemu a má 12 mesiacov. 

12 mesiacov (mesačných cyklov) má celkom 354 dní, rok má však 365,25 dní. Lunárny rok je teda kratší než solárny. Tento rozdiel viac ako 11 dní spôsobuje posun začiatku roka vždy o približne 11 dní dopredu. Preto v lunárnom kalendári neexistujú „zimné mesiace“ alebo „letné mesiace“, každý mesiac sa v priebehu doby môže ocitnúť v ľubovoľnom ročnom období.

Pretože je islamský kalendár kratší o 11,2425 dní než civilný (gregoriánsky), každých okolo 32,5 rokov ho predbehne o jeden rok.

## Pozri aj
* Kalendár
* Solárny kalendár
* Lunisolárny kalendár
* Fáza mesiaca
* Epakta

Kategória:Kalendáre
Polnoc

**Polnoc** je astronomický okamih, keď Slnko prechádza poludníkom, ktorý prechádza cez nadir. Znamená to, že je to okamih, keď sa Slnko nachádza najďalej od miestneho poludníka. Opakom polnoci je poludnie, keď Slnko prechádza miestnym poludníkom.

## Iné projekty

Kategória:Astronómia
Kategória:Časti dňa
Lunisolárny kalendár

**Lunisolárny kalendár** (iné názvy: **lunárno-solárny kalendár**, ** mesačno-slnečný kalendár**) je kalendár, ktorý kombinuje princíp kalendára solárneho a lunárneho, teda slnečného a mesačného, a snaží sa tak kompenzovať nevýhody oboch kalendárov. Znamená to, že dĺžka mesiacov zodpovedá dĺžke mesačného cyklu (t. j. približne 29,5 dní), zatiaľ čo dĺžka roka sa riadi tropickým rokom, t. j. dobou, kedy sa slnko vráti na svoje pôvodné miesto na ekliptike.

Príkladom použitia lunisolárneho kalendára je babylonský a židovský kalendár.

Aby bolo možné skombinovať a spojiť mesačný a slnečný cyklus, používajú sa tzv. „priestupné mesiace“. Prax vychádza zo skutočnosti, že každý lunárny rok je kratší o približne 11,5 dní ako rok solárny. To znamená, že za tri roky sa lunárny cyklus omešká o 34,5 dní, čo zodpovedá približne jednému mesiacu. Preto sa pri tomto posune vkladá väčšinou každý tretí rok (presnú prax je potrebné overiť pri každom kalendári osobitne) jeden mesiac navyše. Priestupný rok má teda 13 mesiacov. 

V staroveku sa o vsunutie priestupného mesiaca rozhodovalo podľa stavu obilia (ak už bolo pripravené na žatvu, alebo či potrebovalo na dozretie ešte jeden mesiac), dnes sa priestupné roky vypočítavajú. 

## Referencie

## Pozri aj
* Solárny kalendár
* Lunárny kalendár

Kategória:Kalendáre
Sploštenie

náhľad|Guľa s polomerom rotáciou stlačená na sploštený elipsoid
**Sploštenie** alebo **elipticita** splošteného sféroidu je posun pólov sféroidu smerom k rovníku. Vyjadruje rozdiel tvaru sféroidu od tvaru ideálnej gule.

Je možné ho vypočítať ako

:{}_{\color{white}x}f=\operatorname{ver}(o\!\varepsilon)=2\sin^2\left(\frac{o\!\varepsilon}{2}\right)=1-\cos(o\!\varepsilon)=\frac{a-b}{a};\,\!
:f'=\tan^2\left(\frac{o\!\varepsilon}{2}\right)=\frac{1-\cos(o\!\varepsilon)}{1+\cos(o\!\varepsilon)}=\frac{a-b}{a+b};\,\!

kde *f* je sploštenie, *a* je veľká polos a *b* malá polos sféroidu.

Pre elipsoid WGS84 Zeme sú hodnoty:

* a (rovníkový polomer): 
* 1 / f (inverzné sploštenie): 298,257 223 563

z ktorého vychádza

* b (polárny polomer): ,

takže rozdiel veľkej a malej polosi je .

Poznámka: Toto je iba 0,335% veľkej osi. Takéto zobrazenie Zeme na obrazovke počítača by malo veľkosť 300 x 299 pixlov. To je prakticky nerozoznateľné od gule zobrazenej ako 300 x 300 pixelov, ilustrácie zvyčajne veľmi zveličujú sploštenie v prípadoch, keď obraz musí predstavovať sploštenie Zeme.

## Referencie

Kategória:Geodézia
Sociálna geografia

**Sociálna geografia** je pomocná veda, ktorá skúma spoločnosť (sociálny=spoločenský, ľudský) z geografického hľadiska. Zaoberá sa riešením spoločenských problémov súvisiacich s geografiou. V rámci SR sa dá aj študovať v príslušnom odbore na Univerzite Komenského v Bratislave a už aj na Univerzite Konštantína filozofa v Nitre.

Kategória:Geografia
Kategória:Sociológia
Litvínov

**Litvínov** (nem. *Leutensdorf*) je mesto v severozápadných Čechách na úpätí Krušných hôr,  severne od mesta Most,  západne od mesta Ústí nad Labem a  severozápadne od Prahy. Má rozlohu , okolo 27-tisíc obyvateľov a vyše 2000 domov.

Mesto má tradíciu významného strediska chemického a uhelného priemyslu. Je známe aj hokejovým klubom HC Litvínov, kde pôsobil napríklad Ivan Hlinka, Vladimír Růžička, Jiří Šlégr,  Martin Ručinský, Robert Lang, Petr Svoboda.

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta 


Kategória:Mestá v Česku
Kategória:Krušné hory
Domoslav (knieža)

**Domoslav** (iné mená: **Bohuslav, Bonuslaus, Damoslaus, [[Záhrebská kronika|Bonuzlo]]**; * okolo 1000 (alebo neskôr) – 1048), knieža Nitrianskeho kniežatstva v rokoch 1042 a 10461048.

## Rodičia
Syn nitrianskeho kniežaťa Ladislava Lysého a jeho ruskej manželky. 

## Život
Poľská zvrchovanosť nad územím Slovenska trvala až do smrti Boleslava Chrabrého r. 1025 alebo až do r. 1029. Práve v tomto čase zomrel aj Ladislav Lysý, ktorý po sebe zanechal maloletého syna Domoslava. Správy údelného kniežatstva v Nitre sa ujal Ladislavov brat Vazul. Po smrti jediného Štefanovho syna Imricha r. 1031 dvorské kruhy dali Vazula v Nitre oslepiť. Jeho synovia Levente, Ondrej a Belo spoločne s bratrancom Domoslavom stihli ujsť do susedných Čiech. Roku 1039 musel v dôsledku spojenectva českého kniežaťa Břetislava I. a uhorského kráľa Petra Orseola opustiť Čechy a zamieril pravdepodobne do Nemecka. Po páde Petra Orseola (1041), podrobení sa českého kniežaťa Břetislava nemeckému kráľovi Henrichovi III. a uzavretí nemecko-českého spojenectva v októbri 1041 proti Samuelovi Abovi zaujal Domoslav miesto v plánoch Břetislava pri výprave proti Uhorsku. Začiatkom septembra 1042 nemecké a české vojsko dobylo územie na sever od Dunaja a Henrich III. na radu Břetislava a so súhlasom obyvateľov, ktorí odmietli prijať Petra Orseola, zveril dobyté územie Domoslavovi. Po odchode nemeckých a českých vojsk však Samuel Aba z tohto územia Domoslava vyhnal a ten musel znova ujsť do Čiech. Domoslav sa vrátil do Nitrianska, ktoré sa nepridalo k pohanskému povstaniu v Uhorsku, až roku 1046. Tu vládol ako nitrianske knieža až do svojej smrti roku 1048. Pochovaný bol v kláštore v Pécsvárade, ktorý sám obdaroval. Po jeho smrti sa stal nitrianskym kniežaťom jeho bratranec Belo.

## Referencie

## Zdroj
* 

Kategória:Arpádovci
Kategória:Vládcovia Nitrianskeho kniežatstva
Most (mesto)

**Most** () je štatutárne mesto v severozápadných Čechách v Ústeckom kraji na rieke Bílina. Žije tu 67 002 obyvateľov. V blízkosti mesta Mostu sa nachádza tzv. Ervenický železničný koridor, čo je vlastne železničná trať vedúca z Chomutova cez Most do Teplíc. Od roku 1901 Most spája s Litvínovom a Zálužím medzimestská električková trať. V 70. a 80. rokoch 20. storočia bola takmer celá historícká časť mesta zbúraná a nahradená brutalistickou architektúrou.

## Osobnosti
* Andreas Hammerschmidt (1611/1612 - 1675), nemecký skladateľ a organista českého pôvodu
* Florian Leopold Gassmann (1729 – 1774), skladateľ, dirigent a organista, učiteľ Antonia Salieriho
* Wenzel Hablik (1881 – 1934), česko-nemecký maliar, grafik, architekt a návrhar textilu
* Raoul Schránil (1910 - 1998), herec
* Judita Čeřovská  (1929 – 2001), speváčka
* Josef Masopust (* 1931), futbalista a tréner
* Ivan Hlinka (1950 – 2004), hokejista a tréner
* Zuzana Bydžovská (* 1961), herečka
* Martin Maxa (* 1961), spevák a gitarista
* Libor Pimek (* 1963), belgický tenista
* Vladimír Růžička (* 1963), hokejista a hokejový tréner
* Vladimír Hron (* 1966), spevák, moderátor a zabávač
* Martin Ručinský (* 1971), hokejista
* Martin Kocián (* 1976), spevák Lunetic
* Jaroslav Hlinka (* 1976), hokejista
* David Škach (* 1976), DJ, textár a spevák Lunetic
* Marek Židlický(* 1977), hokejista
* Václav Jelínek (* 1978), spevák Lunetic
* Tomáš Divíšek (* 1979), hokejista
* Lukáš Hejlík (* 1980), herec
* Iveta Benešová (* 1983), tenistka
* Peter Jánský (* 1985), hokejista
* Lukáš Kašpar (* 1985), hokejista

## Partnerské mestá
*  Meppel, Holandsko,
*  Marienberg, Nemecko,
*  Vesprém, Maďarsko.

## Iné projekty

## Referencie


## Pozri aj
* Zoznam miest v Česku
* Zoznam obcí v Česku

## Externé odkazy
* 


Kategória:Okres Most
Kategória:Mestá v Česku
Kategória:Okresné mestá v Česku
Kategória:Štatutárne mestá v Česku
Kategória:Krušné hory
Kategória:Banské sídla v Česku
Vulkán (planéta)

**Vulkán** je malá hypotetická planéta, o ktorej sa v 19. storočí predpokladalo, že existuje a obieha okolo Slnka vnútri obežnej dráhy Merkúra. Hypotéza je už dnes zastaraná vyvrátená Albert Einsteinovou teóriou relativity a žiadnu podobnú planétu sa nepodarilo objaviť.

Kategória:Planéty slnečnej sústavy
Kategória:Hypotetické objekty slnečnej sústavy
Meteora (album)

***Meteora*** je druhý štúdiový album americkej rockovej skupiny Linkin Park, ktorý bol vydaný 25. marca 2003 prostredníctvom hudobného vydavateľstva Warner Bros. Records. Nasledoval po albume *[[Reanimation]]* – remixovanej verzii (so silnejšou rapovou líniou) ich debutového albumu *[[Hybrid Theory]]* (2000). Názov *[[Meteora]]* nesie po monastierach na vrcholkoch skál v oblasti Tesálie v Grécku.  

V priebehu roka skupina Linkin Park vydála single tohto albumu vrátane, „Somewhere I Belong“, „Faint", „Numb“, „From the Inside“ a „Breaking the Habit“. Pieseň „Lying from You“ bola vydaná ako propagačný singel. 

## Skladby albumu
# „Foreword“ – 0:13 
# „Don't Stay“ – 3:07 
# „Somewhere I Belong“ – 3:33 
# „Lying From You“ – 2:55 
# „Hit the Floor“ – 2:44 
# „Easier to Run“ – 3:24 
# „Faint“ – 2:42 
# „Figure.09“ – 3:17 
# „Breaking the Habit“ – 3:16 
# „From the Inside“ – 2:55 
# „Nobody's Listening“ – 2:58 
# „Session“ – 2:24 
# „Numb“ – 3:09 

### Bonusy pre zákazníkov iTunes
# „Lying From You“ (Live LPU Tour 2003) – 3:04 
# „From the Inside“ (Live LPU Tour 2003) – 2:55 
# „Easier to Run“ (Live LPU Tour 2003) – 3:22 

### Bonusy pre album predávaný na koncertoch
# „Somewhere I Belong“ (music video) 
# „Faint“ (music video) 
# „Numb“ (music video) 
# „Breaking the Habit“ (music video)

Kategória:Albumy Linkin Park
Kategória:Hudobné albumy z 2003
Kastílčina

**Kastílčina** (po španielsky: *castellano*) môže byť:
*jazyk resp. dialekt stredovekého Kastílskeho kráľovstva, predchodca štandardnej (resp. spisovnej) španielčiny, pozri pod kastílčina (stredovek)
*(najmä štandardná, resp. spisovná) španielčina, pozri španielčina
*európska (najmä štandardná, resp. spisovná) španielčina, pozri pod španielčina
*skupina románskych jazykov pozostávajúca z jazykov španielčina (v užšom zmysle), extremadurčina a ladino, pozri pod románske jazyky
*kastílsky dialekt (=kastílske nárečie) novovekej španielčiny (hovorí sa ním približne na území historického Kastílskeho kráľovstva, t.j. približne v strede severnej polovice dnešného Španielska), pozri kastílsky dialekt

## Zdroje
Michel Butor

**Michel Butor** [Bytór] (* 14. september 1926, Mons-en-Barœul, Francúzsko – † 24. august 2016, Contamine-sur-Arve) bol francúzsky spisovateľ, predstaviteľ  a teoretik nového románu.

## Dielo (výber)
### Romány
* *Passage de Milan* (1954)
* *L'Emploi du temps* (1956) 
* *La Modification* (1957)
* *Degrés* (1960)

### Poézia
**Catalogue d'Exposition de Georges Lauro*, Galerie Alphonse Chave, Vence, 1979 
**Hoirie-Voirie*, Olivetti, 1970
**Travaux d'approche*, Poésie-Gallimard, (1972)
**Envois*, Le chemin, Gallimard, (1980)
**Exprès*, Le chemin, Gallimard, (1983)
**Le fil à quoi tient notre vie*, Æncrages & Co, (1996)
**Victor Hugo écartelé*, Æncrages & Co, (1988)
**Don Juan*
**Zoo*
**Don Juan en Occitanie*, Æncrages & Co,  (2007)
**Survivre*, Æncrages & Co,  (2010)
**Les Temps suspendus*, Mémoires Millénaire, (2010)
**24 Trièdres*,  Æncrages & Co, (2011)
**Femmes de Courbet*,  Æncrages & Co, (2012)
* *Une nuit sur le Mont Chauve*, spoluautor Miquel Barceló, 2012

## Referencie


## Externé odkazy
*Biografia, bibliografia 

Kategória:Francúzski spisovatelia románov
Kategória:Vyučujúci na Univerzite v Ženeve
Vladimir Borisovič Kramnik

**Vladimir Borisovič Kramnik** (; * 25. júna 1975, Tuapse na Čiernom mori) je ruský veľmajster a majster sveta od roku 2000 v klasickom šachu. V októbri 2006 mal ELO 2750 bodov.

## Víťazstvo proti Kasparovovi
V októbri 2000 v Londýne hral Vladimir Kramnik zápas proti 13. majstrovi sveta, Kasparovovi. V zápase na 16 partií vyhral Vladimir Kramnik bez porážky po 15 partiách 8,5-6,5 (+2=13-0) a stal sa nasledovníkom Kasparova na šachovom tróne. Vladimir Kramnik, ktorému pomáhali Joël Lautier, Miguel Illescas Córdoba a Jevgenij Barejev, prekvapil Kasparova hlavne s čiernymi kameňmi, hral berlínsky variant španielskej hry. Garry Kasparov nezískal výhodu v tomto otvorení.

## Obrana titulu
V roku 2004 obhájil Vladimir Kramnik svoj titul. Hralo sa v Brissagu (25. septembra až 18. októbra 2004) proti Petrovi Lékóvi, ktorý sa kvalifikoval víťazstvom v kandidátskom turnaji v Dortmunde 2002 (proti Veselínovi Topalovovi 2,5-1,5). Zápas sa skončil po dramatickom priebehu nerozhodne 7-7 (+2=10-2), čo stačilo Kramnikovi na obhajobu titulu. Až v poslednej 14. partii sa podarilo Kramnikovi vyrovnať. 

## Iné projekty

## Externé odkazy
*Homepage (anglicky)
*20 pozícii z jeho partií (anglickyh)
* Kramnik - Kasparow, majstrovstvá sveta, všetkých 15 partií 
*"Brains in Bahrain" 2002 
*Všetky partie Kramnika 

Kategória:Narodenia v 1975
Kategória:Ruskí šachisti
Kategória:Medzinárodní veľmajstri
Kategória:Majstri sveta v šachu
Atomárny kyslík

**Atomárny kyslík** (O) je kyslík, ktorý je zložený z jednotlivých atómov na rozdiel od normálneho molekulárneho kyslíka. Nachádza sa vo vysokej stratosfére ako dočasný vedľajší produkt štiepenia ozónu na molekulárny kyslík a atomárny kyslík ultrafialovým žiarením. Atomárny kyslík sa potom rýchlo zmení na molekulárny kyslík alebo na ozón.

Patrí medzi hlavné mechanizmy spôsobujúce koróziu vo vesmíre.

Kategória:Kyslík
Star Trek IV: The Voyage Home

**Star Trek IV: The Voyage Home** (doslova *Star Trek IV: Cesta domov*) je štvrtý film na tému Star Trek. Nakrútila ho spoločnosť Paramount v roku 1986 a úzko súvisí s predchádzajúcim filmom *[[Star Trek III: The Search For Spock]]*. 
Režíroval ho Leonard Nimoy, herec hrajúci Spocka.

## Príbeh

Admirál James T. Kirk letí na planétu Vulkán, aby zachránil Spocka, ktorý je v zlom stave. Spocka síce zachráni, ale cestou na Zem, kam letia s ukradnutým klingonským plavidlom, sa dozvie strašnú vec – niečo na Zemi odparuje oceány a po celej planéte vypadáva elektrina. Príčinou je mimozemská sonda, ktorá prišla skontrolovať, ako sa darí veľrybám – vysiela totiž signály, ktoré majú nadviazať komunikáciu s veľrybami. Lenže veľryby sú v 23. storočí vyhynuté, sonda tak pátra ďalej a nejde ju zneškodniť, pretože v jej blízkosti prestáva fungovať elektronika. Preto admirál Kirk podstupuje cestu časom do minulosti, aby ukoristil  a priviezol späť do svojej doby veľryby. Film je predovšetkým komédia, pretože posádka Enterprise sa ocitne v dobe, ktorá je jej absolútne cudzia. Kirk prehlási o Zemi že je "Terra Incognita" – zem neznáma. Nakoniec sa Kirkovi podarí priviesť nielen veľryby, ale aj jednu domorodkyňu z 20. storočia.    

## Zaujímavosti

*V scéne kde Čechov hľadá základňu jadrových ponoriek bola pre väčšiu autenticitu použitá skrytá kamera, takže zmätenie policajtov je skutočné.
*Inštitút pre výskum veľrýb v skutočnom San Franciscu neexistuje.

## Iné projekty

## Externé odkazy

Kategória:Star Trek
Kategória:Sci-fi filmy USA
Kategória:Filmy z 1986
Kategória:Filmy štúdia Paramount Pictures
Kategória:Filmy podľa názvu
Viking (rozlišovacia stránka)

**Viking** môže byť: 
* príslušník starovekého národa, pozri Vikingovia
* kozmický výskumný program NASA, pozri Program Viking
** Viking 1, prvá sonda programu
** Viking 2, druhá sonda programu
* americká balistická raketa, pozri Viking (raketa)
* prvý švédsky satelit, pozri Viking (satelit)
* počítačová hra z roku 1993, pozri The Lost Vikings
* raketový motor, pozri Viking (raketový motor)
*  sídlo
** mesto v Kanade, pozri Viking (Alberta)
** mesto v USA, pozri Viking (Minnesota)
** komunita v USA, pozri Viking (Wisconsin)
** údolie na Ostrove Alexandra I., pozri Viking Valley
* lietadlá
** ASL Viking
** Bellanca Viking
** Grob Viking
** Lockheed S-3 Viking
** Vance Viking
** Vickers VC.1 Viking
** Vickers Viking

**Vikingovia** môžu byť:
* írsko-kanadský televízny seriál z 2013, pozri Vikingovia (seriál)
* film USA z 1999, The 13th Warrior, pozri Vikingovia (film)
Viking (raketa)

Na základe experimentov s ukoristenými nemeckými raketami V2 sa Spojené štáty rozhodli vyvinúť vlastnú raketu na kvapalné palivo. V roku 1946 americké Naval Research Laboratory (NRL) riadilo vývoj novej prieskumnej rakety nazvanej **Viking**. Raketa bola navrhnutá a vyrobená v Glenn L. Martin Company (dnešnej Lockheed-Martin). Boli na nej vyskúšané niektoré novinky vrátane motora uloženého v kardánovom závese pre riadenie rakety a plynových trysiek, ktoré stabilizovali raketu po vypnutí hlavného motora. Takéto systémy sa dodnes používajú v raketách a kozmických lodiach. Raketový motor bol jedným z prvých troch veľkých raketových motorov na tekuté palivo vyrobených v Spojených štátoch. V rokoch 1949 až 1954 bolo vypstených celkovo dvanásť rakiet Viking. Prvá vystúpala do výšky 80 km a Viking II 24. mája 1954 dosiahol rekordnú výšku 254 km pre jednostupňové rakety. Vďaka týmto letov NRL ako prvé zmeralo teplotu, tlak a vietor v horných vrstvách atmosféry, elektrónovú hustotu ionosféry a zaznamenalo ultrafialové spektrum Slnka.

5. októbra 1954 počas štartu z White Sands fotoaparát pripevnený na raketu Viking vyhotovil prvú fotografiu hurikánu a tropickej búrky z výšky 160 km. Fotografia obsiahla plochu s priemerom 1&nbsp;600 km vrátane časti Mexika, Texasu a Iowy. Zároveň to bola prvá fotografia Zeme v prirodzených farbách vyhotovená z takej výšky. Po úspechu NRL v tejto sérii experimentov vedci verili, že silnejší motor a prídavný stupeň urobí z Vikinga raketu schopnú   vyniesť na obežnú dráhu družice. To viedlo NRL k projektu Vanguard. 

Počas vývoja a testov sa Viking vyvinula na 13,7 metra vysokú raketu s priemrom 1,14 metra a hmotnosťou 450 kg. Jej jediný motor spaľoval alkohol a tekutý kyslík a poskytoval ťah 89 kN. Peroxid vodíka po konvertovaní na paru poháňal turbopumpu, ktorá do motora pumpovala palivo a okysličovadlo.

## Externé odkazy

* http://www.nrl.navy.mil/content.php?P=VIKING  

Kategória:Sondážne rakety
Princezná Mononoke

***Princezná Mononoke*** (jap.: もののけ姫, *Mononoke Hime*) je jeden z najznámejších japonských animovaných filmov od režiséra Hajaa Mijazakiho v produkcii štúdia Ghibli. Do japonských kín bol uvedený 12. júla 1997. Neskôr vznikla na podnet tohto filmu aj farebná niekoľkozväzková manga.

## Príbeh
Ashitaka (čítaj Ašitaka) je mladý princ, ktorý žije v malej dedinke. Raz jeho dedinu napadne démon Nago, ktorý bol kedysi diviačí boh. Ashitaka bojoval proti Nagovi na svojom vernom losovi Yaku (čítaj Jaku), ale keď Ashitaka strelil Naga do oka šípom, rozzúrilo ho to. Potom sa Nago dotkol Ashitaka, ale bolesť zniesol a dokázal Naga zabiť. Pri svojich posledných slovách ľudí, ktorí boli okolo, Nago preklínal.
Ashitaka bol prekliaty. Vedma mu povedala, že jeho jazva po dotknutí sa rozšíri po celom tele a postupne Ashitaku zabije. Má jedinú šancu: vydať sa na dlhú cestu na ďaleký západ dúfajúc, že nájde liek na zranenie...

## Hlavné postavy
;Ašitaka
:Nástupca vo svojej dedine, nádej svojho klanu. Hrozí mu smrť, pokiaľ nenájde liek. Uvažuje s chladnou hlavou, je obľúbený medzi ženami a veľa toho nenahovorí.
:*Hlas:* Jódži Macuda

;San
:Princezná Mononoke, adoptívna dcéra vlčej bohyne a vodkyne klanu „Moro“. San sa spolu s ostatnými strážcami lesa snaží zbaviť ľudí a škôd na posvätnom „Šišigamiho území“. Vyrastala medzi vlkmi, preto sa aj za jednu z nich považuje, aj keď biologicky je človekom.
:*Hlas:* Juriko Išidová

;Eboši
:Vodkyňa pevnosti, v ktorej vyrábajú zbrane zo železa. Bojuje proti San, aj proti všetkým zvieracím bohom. Nakoniec zabije ducha lesa, ale v závere sa úplne zmení.
:*Hlas:* Júko Tanaková

Kategória:Filmy režírované Hajaom Mijazakim
Kategória:Anime filmy
Kategória:Anime z roku 1997
Kategória:Japonské kreslené filmy
Kategória:Manga
Portal (počítačová hra)

**Portal** je logicko-akčná počítačová hra žánru FPS vyvinutá a vydaná spoločnosťou Valve Software. Hráčova postava sa zhostí úlohy pokusnej osoby, ktorá pracuje vo firme Aperture Science Enrichment Center. Postava je vybavená zariadením *Aperture Science Handheld Portal Device*, s ktorým je možné vykonávať presun v priestore medzi portálmi.
## Princíp hry
Vytvoríte vstup a druhý vstup portálu a môžete cez oba tieto vstupy ľubovoľne prechádzať. V hre bude veľká rozmanitosť úloh ktoré budete musieť pomocou tohto prístroja zvládnuť. Jednou z nich bude prejsť okolo automatickej palebnej vežičky. To zvládnete tým že nad ňou spravíte portál a pod krabicou spravíte portál. Krabica sa prepadne portálom a vyjde na druhej strane kde zhodí vežičku a vy môžete slobodne prejsť. 

## Technológie
Hra je založená na Source engine a je súčasťou balenia hier Orange Box, obsahujúci okrem Portal-u aj Half-Life 2; Episode 1,2 a Team Fortress 2. 

## Príbeh

Dej sa začína prebudením protagonistky, Chell, v relaxačnej komore komplexu spoločnosti Aperture Science (označovaný ako Aperture Science Enrichment Center, teda doslova Obohacujúce centrum Aperture Science, voľne preložené ako Výskumné centrum Aperture Science), kde ju prostredníctvom intercomu privíta GLaDOS, robotický superpočítač, ktorý hráča oboznámi s tzv. portálovou zbraňou – prenosným zariadením, pomocou ktorého možno prepájať priestor dvomi portálmi (modrým a oranžovým). Pomocou tohto vybavenia má hráč absolvovať sériu testov prebiehajúcich v kvázi sterilných testovacích komorách, ktorými ho sprevádza hlas GLaDOS. Na konci poslednej testovacej komory pošle GLaDOS protagonistku do spaľovne, avšak pomocou potrálovej zbrane sa jej podarí uniknúť smrti a následne preniknúť zákutiami komplexu, servisnými priestormi a kanceláriami až do miestnosti, kde sa nachádza samotný superpočítač, ktorý v tomto bode hry hráča zasypáva mnohými sarkastickými a urážlivými komentármi (napr. poznámky, že Chell bola adoptovaná, že nemá žiadnych priateľov, že je bezcitná atď.). Pomocou portálovej zbrane následne hráč odstráni a v núdzovom spaľovači zlikviduje štyri dôležité súčiastky superpočítača, čím spôsobí krízový stav, pri ktorom GLaDOS exploduje. Chell sa po explózii zobúdza na parkovisku v exteriéri spoločnosti, s výhľadom na vstupnú bránu, avšak neznámy robot ju začne ťahať naspäť do komplexu. Hra sa končí pohľadom na narodeninovú tortu uloženú v suteréne komplexu, keďže GLaDOS sľúbila Chell tortu za úspešné absolvovanie testu.

## Referencie


## Externé odkazy
* Steam Powered
Video ktoré je si možné pozrieť tu http://www.youtube.com/watch?v=GWzmL05OlYA

Kategória:Valve Corporation
Kategória:First-person shooter
Kategória:Počítačové hry z 2007
Kategória:Počítačové hry
Kategória:Hry pre Windows
Portal

**Portal** môže byť:
* v geografii:
** mesto v Gerogii v Spojených štátoch, pozri Portal (Georgia)
** mesto v Severnej Dakote v Spojených štátoch, pozri Portal (Severná Dakota)
* počítačová hra od spoločnosti Valve, pozri Portal (počítačová hra) a Portal 2
* hudobná metalová skupina, pozri Portal (skupina)
* komiks od firmy Marvel, pozri Portal (komiks)
* televízny serál na G4tv, pozri Portal (TV seriál)

## Pozri aj
* portál
Alea iacta est

**Alea iacta est** je latinský výraz a znamená „kocky sú hodené“. Bol častým označením akcie, keď ju už nešlo vrátiť späť. Podľa Suetonia vyslovil túto vetu Julius Caesar 10. januára 49 pred Kr., keď viedol svoju armádu cez rieku Rubikon v severnom Taliansku.

Kategória:Latinské výrazy
Steam (program)

**Steam** je služba poskytujúca digitálnu distribúciu a predaj videohier vyvinutá spoločnosťou Valve Corporation. Bol spustený ako softvérový klient v septembri 2003, aby automaticky poskytoval aktualizácie hier od Valve. Koncom roka 2005 sa rozšíril na distribúciu titulov tretích strán. Steam ponúka rôzne funkcie, ako napríklad herné servery s ochranou Valve Anti-Cheat (VAC), komunitné fóra, streamovania hier a ďalšie. Funkcie klienta Steam zahŕňajú automatizáciu aktualizácií, cloudové úložisko a komunitné funkcie, ako sú priame správy, funkcia prekrytia v hre a virtuálny zberateľský trh.

Steamworks, voľne dostupné aplikačné programovacie rozhranie (API) vydané v roku 2008, používajú vývojári na integráciu funkcií Steamu vrátane správy digitálnych práv (DRM) do svojich herných titulov. Mnoho herných vydavateľov začalo v tom roku distribuovať svoje tituly cez Steam. Steam, pôvodne vyvinutý pre operačné systémy Microsoft Windows, bol vydaný pre macOS v roku 2010 a Linux v roku 2012. Mobilná aplikácia s prístupom k online funkciám bola prvýkrát vydaná pre iOS a Android v roku 2012. Obchod platformy ponúka aj ďalší obsah ako aplikačný software, herný hardvér Steam Deck a virtuálnu realitu Valve Index. Službu využíva veľké množstvo herných vydavateľov. Patria medzi nich napríklad Activision, Electronic Arts, Rockstar Games, Sega, 2K Games, Bethesda Softworks, Xbox Game Studios a mnohí ďalší.

Do roku 2021 mala služba viac ako 132 miliónov aktívnych používateľov mesačne a viac ako 34 000 hier. V januári 2023 prekročil Steam hranicu 33 000 000 aktívnych používateľov v jednom momente. 

## Komunita služby Steam
11. septembra 2007 bola spustená stránka (*steamcommunity.com*), ktorá umožnila používateľom medzi sebou komunikovať rôznymi spôsobmi. Každý používateľ tu má vlastnú stránku (profil), ktorá zobrazuje jeho priateľov, skupiny, knižnicu hier vrátane achievementov, zoznam prianí a ďalšie sociálne funkcie. Používatelia sa môžu rozhodnúť, že tieto informácie ponechajú ako súkromné.

## Servery
Steam prevádzkuje svoje servery na 34 miestach po celom svete, z nich sa 9 nachádza v Európe a to konkrétne v mestách:

* Amsterdam
* Frankfurt
* Helsinki
* Londýn
* Madrid
* Paríž
* Štokholm
* Viedeň
* Varšava

## Referencie


## Iné projekty

## Externé odkazy
* Steam
* Steam Komunita
* Valve

Kategória:Počítačové hry
Kategória:Digital rights management
Kategória:E-commerce
Kategória:Cloud computing
Kategória:Valve Corporation
Karlove Vary

**Karlove Vary** (iné názvy: **Karlovy Vary** ; zriedkavo *Karolove Vary*, zriedkavo *Karlove Kúpele*; historicky: *Karlov Kúpel*; čes. *Karlovy Vary* ; nem. *Karlsbad*) sú štatutárne mesto v západných Čechách a metropola Karlovarského kraja.

Majú rozlohu  a 49 326 obyvateľov. Je to významné kúpeľné mesto, ktoré je známe sklárskym a potravinárskym priemyslom, rovnako ako výrobou porcelánu.

## Osobnosti mesta
* Johann Josef Loschmidt (1821 – 1895), rakúsky fyzik a chemik
* Heinrich Mattoni (1830 – 1910), podnikateľ, zakladateľ firmy Mattoni
* Ludwig Moser (1833 – 1916), rytec, zakladateľ sklární Moser
* Franz Planer (1894 – 1963), americký kameraman 
* František Běhounek (1898 – 1973), fyzik a spisovateľ sci-fi
* Karl Hermann Frank (1898 – 1946), prvorepublikový politik, člen nacistickej Sudetonemeckej strany
* Jan Pohan (* 1930), herec
* Jiří Bartoška (* 1947), herec, prezident Mezinárodného filmového festivalu v Karlových Varoch
* Vašo Patejdl (* 1954), slovenský spevák, člen skupiny Elán

## Partnerské mestá
*  Baden-Baden, Nemecko, 1998
*  Bernkastel-Kues, Nemecko, 2000
*  Carlsbad, USA, 1991
*  Cassino, Taliansko, 1991
*  Kusatsu, Japonsko, 1992
*  Varberg, Švédsko, 2004

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Informační server města Karlovy Vary
* Historické snímky Karlových Varů na prirodakarlovarska.cz 


Kategória:Mestá v Česku
Kategória:Okresné mestá v Česku
Kategória:Krajské mestá v Česku
Kategória:Obce okresu Karlove Vary
Kategória:Kúpeľné mestá v Česku
Kategória:Štatutárne mestá v Česku
Kategória:Mestské pamiatkové zóny v Česku
Kategória:Krušné hory
Kategória:Sídla na Ohře
Havířov

**Havířov** () je štatutárne mesto v Sliezsku, v Moravskosliezskom kraji. Má rozlohu , približne 70 tisíc obyvateľov a nachádza sa v aglomerácii mesta Ostrava.

Stred mesta je postavený v takzvanej sorealistickej architektúre, na ktorý nadväzujú sidliská a vidiecke oblasti. Mesto bolo postavené ako satelitné mesto Ostravy v 2. polovici 20. storočia. Nachádza sa na spojnici Ostravy a Českého Těšína. Je to najväčšie mesto v Česku, ktoré nebolo okresné ani krajské, pričom v ňom žije asi rovnaký počet obyvateľov ako v Banskej Bystrici.

V meste je rozvinutý strojársky, energetický, potravinársky a gumárenský priemysel.

V súčasnosti je počet obyvateľov 69 694 podľa trvalého pobytu za rok 2024.

## Partnerské mestá
*  Jastrzębie-Zdrój, Poľsko
*  Harlow, Anglicko
*  Mažeikiai, Litva
*  Collegno, Taliansko
*  Omiš, Chorvátsko
*  Paide, Estónsko
*  Turčianske Teplice, Slovensko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
Oficiálne stránky 


Kategória:Mestá v Česku
Kategória:Štatutárne mestá v Česku
Dionýz Kubík

** Dionýz Kubík** (* 23. júl 1749, Nitra – † 17. september 1811, Prievidza) bol slovenský básnik a zberateľ ľudovej slovesnosti.

## Životopis

Študoval na viacerých školách na Slovensku (Brezno, Krupina, Prievidza, Nitra, Trenčín, Banská Štiavnica, Sabinov), ale tiež v maďarskom Veszpréme. Pôsobil ako stredoškolský profesor v Banskej Štiavnici, no pre ťažké zdravotné problémy (reuma a srdcové problémy) napokon odišiel do kláštora v Prievidzi, kde aj zomrel.

## Tvorba

Venoval sa zbieraniu latinských a slovenských ľudových piesní a básní. Z troch spevníkov, ktoré vydal, sa zachovali len dva (jeden slovenský a jeden latinský), pričom slovenský spevník je najúplnejším zachovaným spoločenským spevníkom z konca 18. storočia. Obsahuje žartovné, ironické, satirické, naturalistické piesne, menej tiež piesne na vážne témy a sociálne piesne. V latinskej zbierke piesní sú zozbierané najmä príležitostné básne a pijanské, študentské a zbojnícke piesne. Obe diela sa nachádzajú v Literárnom archíve Matice slovenskej v Martine.

## Dielo

*1791 – *Slovenské piesne (Cantiones slavonicae)*, zbierka slovenských ľudových piesní a básní
*1795 – *Knižočka piesní (Libellus cantionum)*, latinské piesne a básne

Kategória:Narodenia v 1749
Kategória:Úmrtia v 1811
Kategória:Slovenskí spisovatelia
Kategória:Slovenskí básnici
Kategória:Osobnosti z Nitry
Štefan Ferdinand Selecký

**Štefan Ferdinand Selecký** (* asi 1675, okolie Trnavy) bol slovenský básnik.

## Životopis

Z jeho života sa nezachovalo veľa údajov, sú to len predpoklady. Okolo roku 1700 pravdepodobne študoval v Trnave na právnickej fakulte a neskôr pôsobil ako hospodársky úradník v tom istom meste.

## Tvorba
Z jeho diela je známa rukopisná báseň *Obraz pani krásnej, perem malovaný*, ktorá vznikla zrejme podľa talianskej renesančnej predlohy a jej rukopis sa nachádza v Štátnom ústrednom archíve v Bratislave. Napísaná je v silne slovakizovanej češtine, má 354 dvanásťslabičných, rýmovaných veršov. Ide o zidealizovaný opis nemenovanej krásnej panej, no je pravdepodobné, že hoci sa v básni nachádzajú podrobné opisy jej krásy a múdrosti, ide zároveň i o alegorický opis trnavskej univerzity.

## Dielo

*1701 – *Obraz pani krásnej, perem malovaný*, báseň

Kategória:Narodenia v 1675
Kategória:Úmrtia v 18. storočí
Kategória:Slovenskí spisovatelia
Kategória:Slovenskí básnici
Ján Sekáč (básnik)

**Ján Sekáč** (* 15. máj 1767, Borský Peter – † 30. október 1818, Šaštín) bol slovenský barokový básnik, rodák z Borského Petra.

## Životopis
Študoval katolícku teológiu v Bratislave a v roku 1791 bol vysvätený za kňaza. V roku 1792 pôsobil ako kaplán v Uníne, v roku 1796 v Gbeloch a v rokoch 18071818 pôsobil ako farár v Šaštíne.

## Tvorba
Bol autorom alebo dopisovateľom zborníka poézie *Laskavé karhání smíšno-pochabých svetských mravův* z roku 1800. Zborník obsahoval zveršované príbehy a anekdoty o významných historických udalostiach, jednoduchých i vznešených ľuďoch, rehoľníkoch a kňazoch, žartovné historky, poviedky, novely zo života rôznych spoločenských vrstiev, renesančné lascívne poviedky, folklórne, poviedkové a novelistické príbehy a bájky z ezopovskej tradície. Rukopis zborníka sa nachádza v Országos Széchényi Könyvtár v Budapešti.

## Dielo
* 1800 – *Laskavé karhání smíšno-pochabých svetských mravúv*, didakticko-reflexívny mravoučný zborník poloľudových básní
* *Rapsódia o francúzkéj vojne a revolúcii*

## Referencie

## Ďalšia literatúra
* 

Kategória:Osobnosti z Borského Mikuláša
Kategória:Slovenskí spisovatelia
Kategória:Slovenskí básnici
Kategória:Barokoví básnici
Benedikt Sőlőši

**Benedikt Sőlőši** (staršie: *Benedikt Szőllősi*; * 21. marec 1609, Rybník† 10. december alebo 15. december 1656, Kláštor pod Znievom) bol slovenský básnik a zostavovateľ.

## Životopis
Benedikt Szöllösi (Rybnícky) sa narodil v Rybníku v zemianskej rodine. Priezvisko Szöllösi je odvodené od rodnej obce, teda podľa maďarského názvu Rybníka Szöllös. V rokoch 1623 – 1630 študoval u Jezuitov v Trnave, v roku 1630 vstúpil do jezuitskej rehole. V štúdiu pokračoval v rokoch 1634 – 1636 na univerzite vo Viedni, kde študoval logiku, fyziku a metafyziku, v rokoch 1638 – 1639 študoval v Trnave kazuistiku a morálnu teológiu a v roku 1639 bol vysvätený za kňaza. Ako kňaz, misionár a učiteľ pôsobil na viacerých miestach Slovenska (Trnava, Užhorod, Košice, Kláštor pod Znievom, Spišská Kapitula), ale i v Maďarsku (Sendrov). 

Roku 1654 sa dostal do Spišskej Kapituly za apoštolského misionára k županovi Štefanovi Čákimu (* 1603 – † 1662). Tu sa stretáva so svojím starším spolužiakom Jurajom Soosom, trnavským rodákom, ktorý sa stáva jeho dobrodincom. Soos bol známy slovenský národovec a v šírení slovenského národovectva veľkodušne Szöllösiho podporoval, preto mu tento venoval celý trojstránkový latinský predhovor.

Posledné roky života Benedikta Szöllösiho trápila choroba. Utiahnutý v Kláštore pod Znievom zomrel 10. decembra 1656 v pomerne mladom veku. Benedikt Szöllösi sa vždy hlásil za Slováka a tak je zapísaný aj vo všetkých matrikách a zoznamoch. Okrem svojho materinského jazyka hovoril po latinsky, maďarsky a čiastočne nemecky.

## Tvorba
V roku 1655 zostavil a anonymne vydal prvý slovenský tlačený katolícky kancionál *Cantus catholici*, ktorý predstavoval spevník cirkvou aprobovaných piesní v reči ľudu. V predslove k spevníku vysvetľuje autor pôvod náboženského spevu, vyzdvihuje zbožnosť a spevavosť svojho národa a pripomína misionársku činnosť Cyrila a Metoda medzi Slovanmi a právo nimi pokrstených národov používať domáci jazyk v liturgii. Táto myšlienka sa neskôr stala súčasťou mýtu o kontinuite cyrilometodskej tradície na Slovensku. Spevník samotný tvorí 290 piesní s notami, pričom nosnými piesňami sú piesne slovenského a najmä českého pôvodu. Sú tu piesne vianočné, veľkonočné, mariánske, ale tiež poučné a zaoberajúce sa témou svetskej márnosti a pominuteľnosti ľudského života, no až na jednu výnimku sa tu vôbec nenachádzajú piesne k svätým.

## Dielo
*1655 – *Písne katholické latinské i slovenské, nové i starodávné (Cantus catholici)*, prvý slovenský tlačený katolícky kancionál

## Referencie


Kategória:Narodenia v 1609
Kategória:Úmrtia v 1656
Kategória:Slovenskí spisovatelia
Kategória:Slovenskí básnici
Kategória:Osobnosti z Rybníka (okres Levice)
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Jób Trusius

**Jób Trusius-Hlobík** (pôvodne sa podpisoval iba **Hlobík**, neskôr **Trusius** s prímením **Rosemontanus** a **Rosenbergensis**) (* Ružomberok – † 1678, Vroclav, Republika oboch národov) bol slovenský básnik.

## Životopis
Študoval v Banskej Bystrici, Gdansku a Kráľovci (Kaliningrade). Pôsobil ako konrektor v Banskej Bystrici, od roku 1650 bol rektorom v Krupine, od roku 1654 diakonom vo Zvolene.
Po odhalení Vešeléniho protihabsburského sprisahania emigroval a od roku 1673 žil v Poľsku, v Brzegu a vo Wróclavi. Popredný predstaviteľ barokovej latinskej príležitostnej poézie druhej polovice 17. storočia usilujúcej sa o nekonvenčný poetický výraz, ako aj spoločenskú a protivojnovú, resp. občiansko-politickú tematiku. Lat. 
školskú polemickú dišputu reflexívneho charakteru napísal ešte ako banskobystrický študent.

## Tvorba
Prvé verše uverejnil v roku 1642 a okrem nich uverejnil i niekoľko dišpút. Samostatne vydal tlačou až zbierku básní *Schediazmy alebo Hry básnické improvizované* v roku 1662. Svojimi básňami vyjadruje najmä svoj výrazný občiansko-politický názor na udalosti a spoločnosť svojej doby. 

## Dielo
* *Tractatio methodica...*, Banská Bystrica, 1642 (spoluautor)
* *De magica specie...*, Banská Bystrica, 1644
* *Pyxis symbolica*, Gdaňsk, 1649
* *Schediazmy alebo Hry básnické improvizované (Schediasmata sive Lusus poetico-extemporanei)*, zbierka protiturecky ladených básní, Levoča, 1662
* *Mescellaneorum bibliocorum libri primi...*, Hamburg, 1676
* *Trojka, okolo vezúca stotiny rozličných epigramov (Triga, centurias variorum epigrammatum circumvehens)*, zbierka básní a epigramov, 1683
* *Statua, in perennem mnemosynen virorum...exulatium*, Lipsko, 1687

## Literatúra
* Slovenský biografický slovník

## Externé odkazy
* 

Kategória:Úmrtia v 1678
Kategória:Slovenskí spisovatelia
Kategória:Slovenskí básnici
Ján Haranta

**Ján Haranta** (* 3. december 1909, Turzovka – † 27. marec 1983, Svinná) bol slovenský básnik a prekladateľ. Predstaviteľ slovenskej katolíckej moderny.

## Životopis

Pochádzal z garbiarskej rodiny a vzdelanie získaval v Turzovke, Žiline, Nitre, Levoči a v rokoch 19291935 študoval katolícku teológiu na univerzite v Štrasburgu. Pôsobil ako kaplán v Krásne nad Kysucou, ako správca fary v Kotešovej, ako kaplán v Trenčianskej Teplej a Trenčíne. V rokoch 19421950 učil v Žiline, v rokoch 19501953 bol správcom fary v Strečne, v rokoch 19531963 v Zákopčí a od roku 1963 až do svojej smrti v Svinnej. Pochovaný je na cintoríne v Turzovke.

## Tvorba

Svoje verše začal publikovať ešte počas stredoškolských štúdií v časopisoch Rozvoj, Svojeť, Slovenská krajina, neskôr tiež v časopisoch Elán a Slovenské pohľady, knižne debutoval v roku 1933 zbierkou *Mystérium baladické*. Jeho básne majú náboženskú tematiku, no taktiež vyjadrujú autorove postoje k spoločenským otázkam, neskôr sa v nich objavujú i nacionalistické prvky a obrazy zo slovenských dejín. Sú ovplyvnené symbolizmom a poetizmom, čím sa radia k slovenskej katolíckej moderne. Okrem vlastnej tvorby sa venoval tiež prekladom z francúzskej poézie (Paul Claudel a i.).

## Dielo

### Básnické zbierky

* 1933 – *Mystérium baladické*
* 1940 – *Zem požehnaná*
* 1944 – *Klienti*
* 1947 – *V najkrajšej domovine*

### Ostatné diela

* 1943 – *O tebe spieva zem*, antológia zo svetovej náboženskej lyriky

## Referencie

## Literatúra

## Externé odkazy
* D.Hevier: Prečítať Harantu

Kategória:Slovenskí spisovatelia
Kategória:Slovenskí básnici
Kategória:Katolícka moderna
Kategória:Osobnosti z Turzovky
Kategória:Slovenskí rímskokatolícki kňazi
Peter Benický

**Peter Benický** (* 1603, pravdepodobne Trnava – † 8. február 1664, Trnava) bol slovenský básnik.

## Životopis
Pochádzal zo šľachtického rodu Benický z Beníc a Mičinej.  Vstúpil do kráľovského vojska (jeho otec bol hlavný kapitán hradu Vacov) a zúčastnil sa kráľovskej deputácie do Konštantínopolu. Po smrti rodičov sa vrátil na svoje majetky. Všeobecne sa za dátum jeho smrti považuje 8. február 1664, kedy napísal svoj testament. Pochovaný je v krypte kostola sv. Mikuláša v Trnave.

## Tvorba
Venoval sa písaniu básní v maďarčine, ale taktiež v slovenčine. Vo svojich dielach sa snažil o opis problémov, sociálnu kritiku, ale tiež sa vyjadroval k vzdelaniu, cti, pracovitosti, bojom, či ironicky uvažoval o ženách, manželstve a dvorskej etikete, pričom odsudzoval zhýralú šľachtu. Jeho úvahy sú inšpirované vlastnými skúsenosťami a sú pretkávané obrazmi nezastaviteľného plynutia času, nestáleho šťastia, lásky, rozpadu a skazy.

## Dielo
* 1652 – *Slovenské verše* (tlačou vyšli až v roku 1873 vďaka Frankovi V. Sasinkovi)
* 1664 – *Maďarské rytmy (Magyar rhitmusok)* (knihu po autorovej smrti vydal jeho priateľ Štefan Bartók)

## Referencie

## Externé odkazy
* Peter Benický v časopise mesta Trnavy ''Novinky z radnice''
* Plné texty diel Petra Benického

Kategória:Narodenia v 1603
Kategória:Úmrtia v 1664
Kategória:Úmrtia 8. februára
Kategória:Slovenskí spisovatelia
Kategória:Slovenskí básnici
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Benickovci
Mikuláš Šprinc

**Mikuláš Šprinc** (* 30. november 1914, Krompachy – † 31. máj 1986, Wickliffe, Ohio, USA) bol slovenský básnik, prozaik, esejista, redaktor, prekladateľ, katolícky kňaz a pedagóg.

## Životopis
Študoval v Levoči, neskôr pokračoval štúdiom katolíckej teológie v Spišskej Kapitule. Pôsobil ako kaplán v Spišskej Novej Vsi, od roku 1943 bol redaktorom mesačníka *[[Kultúra (časopis)|Kultúra]]*. Bol tiež riaditeľom Slovenskej katolíckej akadémie v Bratislave a generálnym tajomníkom Ústrednej charity. V roku 1945 po ukončení 2. svetovej vojny emigroval do zahraničia. Najprv pôsobil v Ríme, potom v roku 1946 odišiel do USA, kde bol tajomníkom Spolku slovenských spisovateľov a umelcov. V roku 1957 sa stal profesorom jazykov a filozofie umenia vo Wickliffe, kde žil až do svojej smrti.

## Tvorba
Začiatky jeho literárnej kariéry sa viažu k jeho stredoškolským štúdiám a publikoval ich v časopisoch *Podrast*, *Rozvoj*, *Svoradov*, *Kultúra* či *[[Slovák (noviny)|Slovák]]*. Knižne debutoval v roku 1939 zbierkou sonetov *Ozveny v samotách*. Jeho diela sa vyznačujú senzitívnym vnímaním sveta, kňazskými reflexiami, meditáciami o duchovných a mravných hodnotách, vlastnými skúsenosťami, kresťanskými meditáciami o zmysle života, úvahami o úlohe človeka, ktorý má vytvoriť harmonický, tvorivý život a opierať sa o Boha, ale tiež motívy domova, prírody a oslava jej krásy. Venoval sa tiež štúdiu jazykov a prekladaním poézie. Okrem toho spolu s Karolom Strmeňom a Jánom J. Lachom založil v roku 1954 časopis *Most*, ktorý sám redigoval takmer 30 rokov.

## Dielo
### Básnické zbierky vydané na Slovensku
*1939 – *Ozveny v samotách*

### Básnické zbierky vydané v emigrácii
*1950 – *Vinohrad. Putovné piesne* (spoluautor Karol Strmeň, Scranton)
*1953 – *Na Floride sám* (Cleveland)
*1955 – *Tvárou proti slnku* (Cleveland)
*1960 – *Z poludnia a polnoci* (Cleveland)
*1962 – *Mladosť orla* (Cleveland)
*1965 – *Oči moje pútnice* (Cleveland)
*1967 – *Andante* (Rím)
*1968 – *Bratislavský park* (Rím)
*1969 – *Driftdfhwood: Poems* ((Cleveland)
*1970 – *Piesne z Palidora* (Rím)
*1976 – *Sonety o kráse* (Rím)
*1977 – *Tiché vody* (Cleveland)
*1980 – *Nezhasínajte hviezdy* (Rím)
*1982 – *Z diaľky* (Rím)
*1983 – *Jazero Orióna* (Rím)
*1983 – *Oleandre* (Rím)

### Ostatné diela
*1953 – *Paul Verlaine*, literárnovedná práca (Cleveland)
*1949 – *K slobodným pobrežiam*, spomienková kniha (Scranton)
*1957 – *Cesty a osudy*, spomienková kniha (Cleveland)

## Referencie


## Externé odkazy
* 

Kategória:Slovenskí básnici
Kategória:Slovenskí spisovatelia
Kategória:Katolícka moderna
Kategória:Osobnosti z Krompách
Kladno

**Kladno** je štatutárne mesto v stredných Čechách a najväčšie mesto Stredočeského kraja. Má rozlohu  a žije tu 70-tisíc obyvateľov.

## Osobnosti mesta
* Kilián Ignác Dientzenhofer (* 1689† 1751), architekt a staviteľ
* Vojtěch Lanna (* 1805† 1866), priemyselník, loďmajster a staviteľ
* Anton Joseph Cermak (* 1873† 1933), americký podnikateľ a politik, starosta Chicaga 
* Marie Majerová (* 1882† 1967), prozaička, komunistická novinárka a národná umelkyňa
* Antonín Raymond (* 1888† 1976), architekt
* Cyril Bouda (* 1901† 1984), maliar a ilustrátor
* Josef Bican (* 1913† 2001), futbalista, tréner SK Kladno
* Bohumil Hrabal (* 1914† 1997), spisovateľ
* Jiří Kolář (* 1914† 2002), básnik a výtvarník
* Zdeněk Miler (* 1921), režisér a výtvarník animovaných filmov pre deti
* Rudolf Battěk (* 1924), filozof, disident a politik
* Jiří (Wabi) Ryvola (* 1935† 1995), trampský pesničkár
* Jiří Dienstbier (* 1937† 2011), politik a disident
* Petr Pithart (* 1941), politik
* Mirko (Miki) Ryvola (* 1942), trampský pesničkár, spevák a gitarista
* Eliška Wagnerová (* 1948† 2025), česká právnička: právna teoretička a sudkyňa
* Vlastimil Vondruška (* 1955), český spisovateľ historických románov a detektívok
* Michal Pivoňka (* 1966), hokejista
* Jaromír Jágr (* 1972), hokejista
* Milan Hnilička (* 1973), hokejový brankár
* František Kaberle (* 1973), hokejista
* Petr Tenkrát (* 1977), hokejista
* Tomáš Plekanec (* 1982), hokejista

## Partnerské mestá
*  Bellevue, Bellevue USA
*  Vitry-sur-Seine, Francúzsko

Kladno také neformálne spolupracuje s mestom Aachen v Nemecku.

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* 


Kategória:Mestá v Česku
Kategória:Okresné mestá v Česku
Kategória:Štatutárne mestá v Česku
Kategória:Banské sídla v Česku
Štefan Komodický

**Štefan Komodický** (16. – 17. storočie) bol slovenský vojak a básnik.

Bojoval vo vojne proti Turkom a je pravdepodobne autorom protitureckej a protihabsburskej piesne *O Jágri a některých vítězích*, ktorej text sa zachoval v rukopisnom *Kancionále [[Daniel Kuška|Daniela Kušku]]* a v odpise v rukopisnom *Zborníku [[Imrich Lauček|Imricha Laučeka]]*.

Kategória:Slovenskí spisovatelia
Kategória:Slovenskí básnici